Raste potražnja za "retkim zemljama"
"Retke zemlje" su tražena roba na međunarodnim tržištima jer su ti skupi minerali važni sastojci delova za savremene elektronske uređaje
Mobilni telefoni, tablet kompjuteri, video igrice, 3D televizori - praktično svi savremeni uređaji, kao i kritično važna vojna oprema, sadrže delove sagrađene uz pomoć grupe egzotičnih metala zvanih "retke zemlje". Ako se prisetite Periodnog sistema elemenata, retke zemlje ili lantanoidi su grupa od 17 elemenata sa sličnim karakteristikama, ali različitim od drugih metala. Te osobine su ih i učinile toliko traženim. Ali, koliko su retke te "retke zemlje" i zašto se zovu "zemlje"? O tome smo razgovarali sa Džefom Postom, geologom-istraživačem u američkom Nacionalnom prirodnjačkom muzeju, ovde u Vašingtonu. , kaže Post. Post dodaje da su lantanoidi rasprostranjeni kao i bakar, nikl ili cink. Ono što je retko su njihove veće koncentracije. Samo na nekim mestima prirodni procesi su ih koncentrisali dovoljno za isplativu eksploataciju. Termin "retki" znači da jednostavno nisu koncentrisani na jednom mestu. Ali retke zemlje sada su veoma tražena roba i cena nekih od tih metala raste vrtoglavo. Prema internet sajtu mineralprices.com, u decembru kilogram neodijuma koštao je 130 dolara po kilogramu, dok sada košta oko 300. Disprozijum je koštao 700, a sada košta hiljadu dolara po kilogramu. Mineralog Džef Post kaže da mnogi savremeni uređaji zavise od tih metala. , kaže Post. Na zemlji ima nekoliko nalazišta na kojima su prirodni geološki procesi koncentrisali veće količine retkih zemalja u obliku kristala. Ali kako potražnja za njima raste postalo je ekonomski isplativo otvarati nalazišta sa čak i malim procentom ovih metala. Nekadašnje nalazište rude gvožđa u kineskoj pokrajini Mongoliji sada je najveće nalazište lantanoida, na kome se vadi 90 odsto svetske proizvodnje. Džef Post kaže da je i separacija tih metala od drugih minerala komplikovan proces. objašnjava Džef Post. Međusobno razdvajanje lantanoida najviše komplikuje činjenica da su oni hemijski veoma slični. Geolozi u svetu neprestano tragaju za novim nalazištima dok istovremeno raste interes za reciklažu tih elemenata iz elektronskog otpada.